กฎกระทรวงแบ่งส่วนราชการสำนักงานปลัดกระทรวง กระทรวงพาณิชย์ พ.ศ. 2560
ประกาศวันที่ 2017-07-24

content: กฎกระทรวง แบ่งส่วนราชการสำนักงานปลัดกระทรวง กระทรวงพาณิชย์ พ.ศ. ๒๕๖๐
content: อาศัยอำนาจตามความในมาตรา ๘ ฉ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ ๔) พ.ศ. ๒๕๔๓ รัฐมนตรีว่าการกระทรวงพาณิชย์ออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิก (๑) กฎกระทรวงแบ่งส่วนราชการสำนักงานปลัดกระทรวง กระทรวงพาณิชย์ พ.ศ. ๒๕๕๖ (๒) กฎกระทรวงแบ่งส่วนราชการสำนักงานปลัดกระทรวง กระทรวงพาณิชย์ (ฉบับที่ ๒) พ.ศ. ๒๕๕๘
sectionNo: 2
content: ข้อ ๒ ให้สำนักงานปลัดกระทรวง กระทรวงพาณิชย์ มีภารกิจเกี่ยวกับการพัฒนายุทธศาสตร์และแปลงนโยบายของกระทรวงเป็นแผนการปฏิบัติงาน จัดสรรทรัพยากร และบริหารราชการทั่วไปของกระทรวง เพื่อให้บรรลุเป้าหมายและเกิดผลสัมฤทธิ์ตามภารกิจของกระทรวง โดยให้มีหน้าที่และอำนาจ ดังต่อไปนี้ (๑) ศึกษา วิเคราะห์
sectionNo: 2
content: และจัดทำข้อมูลเพื่อเสนอแนะรัฐมนตรี สำหรับใช้ในการกำหนดนโยบาย เป้าหมาย และผลสัมฤทธิ์ของกระทรวง (๒) พัฒนายุทธศาสตร์การบริหารของกระทรวงและแปลงนโยบายเป็นแนวทางและแผนการปฏิบัติงาน (๓) จัดทำและพัฒนาระบบข้อมูลเศรษฐกิจการค้า พัฒนาเทคโนโลยีสารสนเทศและเป็นศูนย์ข้อมูลกลางของกระทรวง (๔) ประสานการบริหารราชการ
sectionNo: 2
content: และปฏิบัติงานที่อยู่ในหน้าที่และอำนาจของกระทรวงในส่วนกลาง ส่วนภูมิภาค และต่างประเทศ รวมทั้งสนับสนุนการตรวจราชการ (๕) กำกับ เร่งรัด ติดตาม และประเมินผล รวมทั้งประสานการปฏิบัติงานของหน่วยงานในสังกัดกระทรวง (๖) จัดสรรและบริหารทรัพยากรของกระทรวง เพื่อให้เกิดการประหยัด คุ้มค่า และสมประโยชน์ (๗)
sectionNo: 2
content: ดูแลงานประชาสัมพันธ์ การต่างประเทศ และพัฒนาปรับปรุงกฎหมายที่เกี่ยวข้องให้ทันสมัย (๘) ปฏิบัติการอื่นใดตามที่กฎหมายกำหนดให้เป็นหน้าที่และอำนาจของสำนักงานปลัดกระทรวงหรือตามที่รัฐมนตรีหรือคณะรัฐมนตรีมอบหมาย
sectionNo: 3
content: ข้อ ๓ ให้แบ่งส่วนราชการสำนักงานปลัดกระทรวง กระทรวงพาณิชย์ ดังต่อไปนี้ ก. ราชการบริหารส่วนกลาง (๑) กองกลาง (๒) กองตรวจราชการ (๓) กองบริหารการคลัง (๔) กองบริหารการพาณิชย์ภูมิภาค (๕) กองบริหารทรัพยากรบุคคล (๖) กองยุทธศาสตร์และแผนงาน (๗) ศูนย์เทคโนโลยีสารสนเทศและการสื่อสาร (๘) สถาบันกรมพระจันทบุรีนฤนาถ
sectionNo: 3
content: (๙) สำนักงานพาณิชย์ในต่างประเทศตามที่รัฐมนตรีประกาศกำหนด (๑๐) คณะผู้แทนถาวรไทยประจำองค์การการค้าโลกและองค์การทรัพย์สินทางปัญญาโลกตามที่รัฐมนตรีประกาศกำหนด ข. ราชการบริหารส่วนภูมิภาค สำนักงานพาณิชย์จังหวัด
sectionNo: 4
content: ข้อ ๔ ในสำนักงานปลัดกระทรวง กระทรวงพาณิชย์ ให้มีกลุ่มกฎหมาย เพื่อสนับสนุนการปฏิบัติงานด้านกฎหมายและระเบียบของสำนักงานปลัดกระทรวงและกระทรวง รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้ (๑) ศึกษา วิเคราะห์ ปรับปรุง และพัฒนากฎหมายและระเบียบของกระทรวง (๒)
sectionNo: 4
content: ดำเนินการเกี่ยวกับงานนิติกรรมและสัญญา งานเกี่ยวกับความรับผิดทางแพ่งและอาญา งานคดีปกครอง และงานคดีอื่นที่อยู่ในหน้าที่และอำนาจของสำนักงานปลัดกระทรวงและกระทรวง (๓) ให้คำปรึกษา แนะนำ และปฏิบัติงานร่วมกับหน่วยงานอื่นที่เกี่ยวข้องกับกฎหมายที่อยู่ในหน้าที่และอำนาจของกระทรวง
sectionNo: 4
content: และจัดทำคู่มือเผยแพร่การปฏิบัติงานตามกฎหมายและระเบียบที่เกี่ยวข้อง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 5
content: ข้อ ๕ ในสำนักงานปลัดกระทรวง กระทรวงพาณิชย์ ให้มีกลุ่มตรวจสอบภายใน เพื่อทำหน้าที่หลักในการตรวจสอบการดำเนินงานภายในสำนักงานปลัดกระทรวงและกระทรวง และสนับสนุนการปฏิบัติงานของสำนักงานปลัดกระทรวงและกระทรวง รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้ (๑)
sectionNo: 5
content: ดำเนินการเกี่ยวกับการตรวจสอบด้านการบริหาร การเงิน และการบัญชีของสำนักงานปลัดกระทรวงและกระทรวง (๒) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 6
content: ข้อ ๖ ในสำนักงานปลัดกระทรวง กระทรวงพาณิชย์ ให้มีกลุ่มพัฒนาระบบบริหาร เพื่อทำหน้าที่หลักในการพัฒนาการบริหารของสำนักงานปลัดกระทรวงและกระทรวงให้เกิดผลสัมฤทธิ์ มีประสิทธิภาพ และคุ้มค่า รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้ (๑)
sectionNo: 6
content: เสนอแนะและให้คำปรึกษาแก่ปลัดกระทรวงเกี่ยวกับยุทธศาสตร์การพัฒนาระบบราชการภายในสำนักงานปลัดกระทรวงและกระทรวง (๒) ติดตาม ประเมินผล และจัดทำรายงานเกี่ยวกับการพัฒนาระบบราชการภายในสำนักงานปลัดกระทรวงและกระทรวง (๓) ประสานและดำเนินการเกี่ยวกับการพัฒนาระบบราชการร่วมกับหน่วยงานกลางต่าง ๆ
sectionNo: 6
content: และหน่วยงานในสังกัดสำนักงานปลัดกระทรวงและกระทรวง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 7
content: ข้อ ๗ ในสำนักงานปลัดกระทรวง กระทรวงพาณิชย์ ให้มีศูนย์ปฏิบัติการต่อต้านการทุจริต เพื่อทำหน้าที่หลักในการบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมในกระทรวง รับผิดชอบงานขึ้นตรงต่อปลัดกระทรวง โดยมีหน้าที่และอำนาจ ดังต่อไปนี้
sectionNo: 7
content: (๑) เสนอแนะต่อปลัดกระทรวงเกี่ยวกับการป้องกันและปราบปรามการทุจริตและประพฤติมิชอบของส่วนราชการในสังกัด ประเมินความเสี่ยงและกำหนดมาตรการบริหารความเสี่ยงเพื่อลดและปิดโอกาสการทุจริตและประพฤติมิชอบ รวมทั้งจัดทำแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ
sectionNo: 7
content: และการส่งเสริมคุณธรรมและจริยธรรมของส่วนราชการดังกล่าว ให้สอดคล้องกับยุทธศาสตร์ระดับชาติและนโยบายของรัฐบาล เสนอต่อปลัดกระทรวง (๒) เร่งรัดและกำกับการดำเนินการตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสังกัด (๓)
sectionNo: 7
content: ดำเนินการในส่วนที่เกี่ยวข้องตามกฎหมายว่าด้วยมาตรฐานทางจริยธรรมและประมวลจริยธรรมข้าราชการพลเรือน รับข้อร้องเรียนเรื่องการทุจริต การปฏิบัติหรือละเว้นการปฏิบัติหน้าที่โดยมิชอบ และการฝ่าฝืนจริยธรรมของเจ้าหน้าที่ส่วนราชการในสังกัด และส่งต่อไปยังส่วนราชการและหน่วยงานที่เกี่ยวข้อง รวมทั้งประสานงาน เร่งรัด
sectionNo: 7
content: และติดตามจนได้ข้อยุติ (๔) ติดตาม ประเมินผลสัมฤทธิ์ และจัดทำรายงานการต่อต้านการทุจริตและประพฤติมิชอบ และการส่งเสริมคุณธรรมและจริยธรรมของส่วนราชการในสังกัด เสนอต่อปลัดกระทรวงและหน่วยงานที่เกี่ยวข้อง (๕)
sectionNo: 7
content: ประสานความร่วมมือกับรัฐวิสาหกิจหรือองค์การมหาชนที่อยู่ในกำกับดูแลของรัฐมนตรีเกี่ยวกับข้อมูลการจัดทำและการดำเนินงานตามแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ และการส่งเสริมคุณธรรมและจริยธรรม รวมทั้งการดำเนินการตามกฎหมายว่าด้วยมาตรฐานทางจริยธรรมและประมวลจริยธรรม
sectionNo: 7
content: ตลอดจนการประเมินผลสัมฤทธิ์ของหน่วยงานดังกล่าว เพื่อเสนอความเห็นหรือข้อเสนอแนะต่อปลัดกระทรวงในการจัดทำรายงานต่อรัฐมนตรีในฐานะผู้กำกับดูแลรัฐวิสาหกิจหรือองค์การมหาชนดังกล่าวต่อไป (๖) ปฏิบัติงานร่วมกับหรือสนับสนุนการปฏิบัติงานของหน่วยงานที่เกี่ยวข้องหรือที่ปลัดกระทรวงมอบหมาย
sectionNo: 8
content: ข้อ ๘ กองกลาง มีหน้าที่และอำนาจ ดังต่อไปนี้ (๑) ปฏิบัติงานสารบรรณของสำนักงานปลัดกระทรวงและกระทรวง (๒) ดำเนินการเกี่ยวกับงานช่วยอำนวยการและงานเลขานุการของสำนักงานปลัดกระทรวง (๓) ประชาสัมพันธ์และเผยแพร่กิจกรรมและข้อมูลข่าวสารของหน่วยงานในสังกัดกระทรวง (๔)
sectionNo: 8
content: ดำเนินการเกี่ยวกับงานวิเทศสัมพันธ์และพิธีการรับรอง (๕) บริหารงานทั่วไปของสำนักงานปลัดกระทรวงและกระทรวง ซึ่งมิได้กำหนดให้เป็นหน้าที่และอำนาจของส่วนราชการใดในสังกัดกระทรวงโดยเฉพาะ (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 9
content: ข้อ ๙ กองตรวจราชการ มีหน้าที่และอำนาจ ดังต่อไปนี้ (๑) สนับสนุนการตรวจราชการของผู้ตรวจราชการกระทรวงให้เป็นไปตามแผนการตรวจราชการประจำปีของกระทรวง และการตรวจราชการแบบบูรณาการของผู้ตรวจราชการ (๒) พัฒนาและวางระบบเพื่อสนับสนุนการตรวจราชการของผู้ตรวจราชการกระทรวง (๓)
sectionNo: 9
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 10
content: ข้อ ๑๐ กองบริหารการคลัง มีหน้าที่และอำนาจ ดังต่อไปนี้ (๑) จัดทำแผนการบริหารงบประมาณของสำนักงานปลัดกระทรวงและกระทรวง (๒) ดำเนินการเกี่ยวกับการเงิน การบัญชี การงบประมาณ การพัสดุ อาคารสถานที่และยานพาหนะของสำนักงานปลัดกระทรวง (๓) ดำเนินการเกี่ยวกับการบริหารจัดการอาคารสถานที่ของกระทรวง (๔)
sectionNo: 10
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 11
content: ข้อ ๑๑ กองบริหารการพาณิชย์ภูมิภาค มีหน้าที่และอำนาจ ดังต่อไปนี้ (๑) จัดทำและพัฒนาแผนยุทธศาสตร์การค้าจังหวัดและกลุ่มจังหวัดให้สอดคล้องและเชื่อมโยงกับยุทธศาสตร์กระทรวงและสำนักงานปลัดกระทรวง และแปลงแผนยุทธศาสตร์การค้าดังกล่าวไปสู่การปฏิบัติ (๒)
sectionNo: 11
content: ส่งเสริมและประสานความร่วมมือภาครัฐและภาคเอกชนเพื่อการพัฒนาเศรษฐกิจการค้าในภูมิภาค (๓) ศึกษา วิเคราะห์ วิจัย รวบรวม และพัฒนาข้อมูลสารสนเทศด้านเศรษฐกิจการค้าในภูมิภาค รวมทั้งสนับสนุนข้อมูลแก่หน่วยงานที่เกี่ยวข้องและบริการประชาชนในพื้นที่ (๔) สนับสนุน ส่งเสริม
sectionNo: 11
content: และพัฒนากลไกการบริหารงานพาณิชย์ในส่วนภูมิภาคให้มีประสิทธิภาพ (๕) ติดตามและประเมินผลการปฏิบัติราชการของสำนักงานพาณิชย์จังหวัด (๖) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 12
content: ข้อ ๑๒ กองบริหารทรัพยากรบุคคล มีหน้าที่และอำนาจ ดังต่อไปนี้ (๑) จัดทำยุทธศาสตร์และแผนการบริหารทรัพยากรบุคคลของสำนักงานปลัดกระทรวงและกระทรวง (๒) ดำเนินการเกี่ยวกับการบริหารทรัพยากรบุคคลของสำนักงานปลัดกระทรวงและกระทรวง (๓)
sectionNo: 12
content: ดำเนินการเกี่ยวกับการเสริมสร้างวินัยและพัฒนาระบบคุณธรรมของสำนักงานปลัดกระทรวงและกระทรวง (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 13
content: ข้อ ๑๓ กองยุทธศาสตร์และแผนงาน มีหน้าที่และอำนาจ ดังต่อไปนี้ (๑) จัดทำและพัฒนาแผนยุทธศาสตร์และแผนปฏิบัติราชการของสำนักงานปลัดกระทรวงและกระทรวง รวมทั้งประสานแผนปฏิบัติราชการของสำนักงานปลัดกระทรวงและกระทรวงไปสู่การปฏิบัติให้สอดคล้องเชื่อมโยงกับนโยบายของรัฐบาล แผนการบริหารราชการแผ่นดิน
sectionNo: 13
content: และยุทธศาสตร์การจัดสรรงบประมาณ (๒) ศึกษา วิเคราะห์ และวิจัยปัจจัยทางเศรษฐกิจที่มีผลกระทบต่อการพาณิชย์เพื่อจัดทำข้อเสนอเชิงกลยุทธ์ (๓) จัดทำกรอบแนวทางและจัดทำข้อมูล ข้อเสนอประกอบการจัดทำแผนงบประมาณเชิงยุทธศาสตร์ รวมทั้งจัดทำแผนบูรณาการในด้านการพาณิชย์ (๔)
sectionNo: 13
content: ติดตามและประเมินผลการดำเนินงานตามแผนยุทธศาสตร์และแผนปฏิบัติราชการของสำนักงานปลัดกระทรวงและกระทรวง (๕) เสนอแนะนโยบายในการส่งเสริม พัฒนา และสนับสนุนการปฏิบัติราชการของสำนักงานพาณิชย์ในต่างประเทศ คณะผู้แทนถาวรไทยประจำองค์การการค้าโลกและองค์การทรัพย์สินทางปัญญาโลก (๖) ปฏิบัติงาน ประสาน
sectionNo: 13
content: และสนับสนุนการดำเนินงานตามนโยบายของรัฐบาลและโครงการพิเศษ (๗) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 14
content: ข้อ ๑๔ ศูนย์เทคโนโลยีสารสนเทศและการสื่อสาร มีหน้าที่และอำนาจ ดังต่อไปนี้ (๑) จัดทำแผนแม่บทและแผนปฏิบัติการเทคโนโลยีสารสนเทศและการสื่อสารของสำนักงานปลัดกระทรวงและกระทรวง (๒) บริหารจัดการและพัฒนาโครงสร้างพื้นฐานด้านเครือข่ายและระบบงานสารสนเทศของสำนักงานปลัดกระทรวงและกระทรวง (๓) จัดทำ
sectionNo: 14
content: และพัฒนาระบบงานศูนย์สารสนเทศทางการค้า รวมทั้งสนับสนุนข้อมูลแก่หน่วยงานที่เกี่ยวข้องและบริการประชาชน (๔) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 15
content: ข้อ ๑๕ สถาบันกรมพระจันทบุรีนฤนาถ มีหน้าที่และอำนาจ ดังต่อไปนี้ (๑) จัดทำยุทธศาสตร์และแผนการพัฒนาทรัพยากรบุคคลของสำนักงานปลัดกระทรวงและกระทรวง (๒) ดำเนินการเกี่ยวกับการพัฒนาและฝึกอบรมทรัพยากรบุคคลของสำนักงานปลัดกระทรวงและกระทรวง (๓)
sectionNo: 15
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 16
content: ข้อ ๑๖ สำนักงานพาณิชย์ในต่างประเทศ มีหน้าที่และอำนาจ ดังต่อไปนี้ (๑) เสนอความเห็นเกี่ยวกับสถานการณ์ด้านการพาณิชย์ เพื่อประกอบการกำหนดนโยบาย วางแผน และแก้ไขปัญหาการค้าระหว่างประเทศ (๒) ประสานงานกับผู้นำเข้าและผู้ส่งออกเพื่อแก้ปัญหาและข้อพิพาททางการค้า (๓) ดำเนินการเกี่ยวกับการดูแล ปกป้อง
sectionNo: 16
content: และคุ้มครองผลประโยชน์ของประเทศไทยในด้านการค้าการลงทุนกับต่างประเทศ (๔) ประสานงานกับส่วนราชการ รัฐวิสาหกิจ องค์การมหาชน หน่วยงานของรัฐ และภาคเอกชนในการจัดหา รวบรวมและเผยแพร่ข้อมูลทางการค้า (๕) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 17
content: ข้อ ๑๗ คณะผู้แทนถาวรไทยประจำองค์การการค้าโลกและองค์การทรัพย์สินทางปัญญาโลก มีหน้าที่และอำนาจ ดังต่อไปนี้ (๑) ดำเนินการเกี่ยวกับการดูแล ปกป้อง และคุ้มครองผลประโยชน์ด้านการค้าของประเทศไทย รวมทั้งเสนอความเห็นเพื่อประกอบการกำหนดนโยบาย ภายใต้กรอบองค์การการค้าโลกและองค์การทรัพย์สินทางปัญญาโลก (๒)
sectionNo: 17
content: ปฏิบัติงานในฐานะผู้แทนของประเทศไทยในการเจรจาทางการค้าในกรอบองค์การการค้าโลกและองค์การทรัพย์สินทางปัญญาโลกอย่างเป็นทางการและไม่เป็นทางการ (๓) ประสานความร่วมมือด้านการค้าและด้านทรัพย์สินทางปัญญาระหว่างประเทศไทยกับองค์การการค้าโลกและองค์การทรัพย์สินทางปัญญาโลก (๔)
sectionNo: 17
content: ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
sectionNo: 18
content: ข้อ ๑๘ สำนักงานพาณิชย์จังหวัด มีหน้าที่และอำนาจ ดังต่อไปนี้ (๑) ปฏิบัติหน้าที่ในฐานะตัวแทนของกระทรวงในส่วนภูมิภาค รวมทั้งประสานและสนับสนุนการปฏิบัติงานด้านการพาณิชย์ในเขตพื้นที่จังหวัดและกลุ่มจังหวัด (๒) ศึกษา วิเคราะห์
sectionNo: 18
content: และจัดทำแผนส่งเสริมและพัฒนาเศรษฐกิจการค้าของจังหวัดและกลุ่มจังหวัดให้สอดคล้องกับนโยบายกระทรวง และยุทธศาสตร์การค้าจังหวัดและกลุ่มจังหวัด (๓) ดำเนินการตามแผนส่งเสริมและพัฒนาเศรษฐกิจการค้าของจังหวัดและกลุ่มจังหวัด ตลอดจนกำกับ ดูแล ติดตาม
sectionNo: 18
content: และประเมินผลตามนโยบายและยุทธศาสตร์การค้าจังหวัดและกลุ่มจังหวัดและแผนการปฏิบัติราชการในเขตพื้นที่จังหวัดและกลุ่มจังหวัด (๔) ส่งเสริมและพัฒนาผู้ประกอบธุรกิจการค้าของจังหวัด (๕) กำกับ ดูแล ส่งเสริม และพัฒนาการค้าในจังหวัดให้เชื่อมโยงกับการค้าชายแดนและการค้าในภูมิภาค (๖)
sectionNo: 18
content: ส่งเสริมการจดทะเบียนทรัพย์สินทางปัญญา การสร้างสรรค์และใช้ประโยชน์ทรัพย์สินทางปัญญาในเชิงพาณิชย์ในระดับพื้นที่ (๗) กำหนดแนวทางและข้อเสนอแนะการแก้ไขปัญหาเศรษฐกิจการค้า การตลาด สินค้าและบริการของจังหวัด โดยประสานความร่วมมือกับหน่วยงานภาครัฐและภาคเอกชน (๘) จัดทำข้อมูลราคา ดัชนีเศรษฐกิจการค้า
sectionNo: 18
content: และเป็นศูนย์ข้อมูลด้านเศรษฐกิจการค้าในระดับจังหวัด (๙) ปฏิบัติงานตามกฎหมายในความรับผิดชอบของกระทรวง ซึ่งกำหนดให้เป็นหน้าที่และอำนาจของผู้ว่าราชการจังหวัดหรือตามที่ได้รับมอบหมาย (๑๐) ปฏิบัติงานร่วมกับหรือสนับสนุนการปฏิบัติงานของหน่วยงานอื่นที่เกี่ยวข้อง หรือที่ได้รับมอบหมาย
content: ให้ไว้ ณ วันที่ ๑๔ กรกฎาคม พ.ศ. ๒๕๖๐ อภิรดี ตันตราภรณ์ รัฐมนตรีว่าการกระทรวงพาณิชย์
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงการแบ่งส่วนราชการและหน้าที่และอำนาจของสำนักงานปลัดกระทรวง กระทรวงพาณิชย์ เพื่อให้สอดคล้องกับภารกิจที่เพิ่มขึ้นและเหมาะสมกับสภาพของงานที่เปลี่ยนแปลงไป
content: อันจะทำให้การปฏิบัติภารกิจตามหน้าที่และอำนาจมีประสิทธิภาพและประสิทธิผลยิ่งขึ้น จึงจำเป็นต้องออกกฎกระทรวงนี้
sectionNo: ฉบับที่ 2
content: กฎกระทรวงแบ่งส่วนราชการสำนักงานปลัดกระทรวง กระทรวงพาณิชย์ (ฉบับที่ ๒) พ.ศ. ๒๕๖๗
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรปรับปรุงหน้าที่และอำนาจของศูนย์ปฏิบัติการต่อต้านการทุจริตในสำนักงานปลัดกระทรวง กระทรวงพาณิชย์ ให้มีหน้าที่และอำนาจบูรณาการและขับเคลื่อนแผนปฏิบัติการที่เกี่ยวข้องกับการต่อต้านการทุจริตและประพฤติมิชอบ
content: และการส่งเสริมคุณธรรมและจริยธรรมในส่วนราชการ อันจะเป็นการเสริมสร้างความโปร่งใสในการปฏิบัติราชการ จึงจำเป็นต้องออกกฎกระทรวงนี้